പുരാവസ്തു തട്ടിപ്പ്: മോന്സന് പങ്കാളിത്തമുള്ള കമ്ബനികള് കേന്ദ്രീകരിച്ച് അന്വേഷണം നടത്തും കൊച്ചി: പുരവസ്തു തട്ടിപ്പ് കേസില് അന്വേഷണം വ്യാപിപ്പിക്കാനൊരുങ്ങി ക്രൈംബ്രാഞ്ച്. മോന്സന് പങ്കാളിത്തമുള്ള കമ്ബനികള് കേന്ദ്രീകരിച്ച് അന്വേഷണം നടത്താനാണ് നീക്കം. കലിംഗ കല്ല്യാണ് ഉള്പ്പടെയുള്ള കമ്ബനികളെ കുറിച്ചാണ് അന്വേഷണം. കമ്ബനിയുടെ തലപ്പത്തുള്ളവരെയും ക്രൈംബ്രാഞ്ച് ചോദ്യം ചെയ്യും. തട്ടിപ്പിലൂടെ മോന്സന് കൈക്കലാക്കിയ പണം എവിടെയെന്ന് കണ്ടെത്താന് കഴിയാത്ത സാഹചര്യത്തിലാണ് കേസുമായി ബന്ധപ്പെട്ട് കൂടുതല് പേരെ ചോദ്യം ചെയ്യാന് ക്രൈംബ്രാഞ്ച് ഒരുങ്ങുന്നത്. മോന്സന്്റെ ബന്ധുക്കള്ക്കും സഹായികള്ക്കും പുറമേ മോന്സന് പദവികള് വഹിച്ചിരുന്ന കമ്ബനികള് കേന്ദ്രീകരിച്ചാവും പുതിയ അന്വേഷണം. കലിംഗ കല്യാണ ഉള്പ്പെടെയുള്ള നിരവധി കമ്ബനികളുടെ പ്രധാന പദവികള് മോന്സന് വഹിച്ചിരുന്നു. ഇത്തരം കമ്ബനികളുടെ തലപ്പത്തുള്ളവരെ കൂടി ചോദ്യം ചെയ്താല് കേസില് പ്രധാനപ്പെട്ട ചില വിവരങ്ങള് ലഭിക്കുമെന്നാണ് ക്രൈംബ്രാഞ്ച് കണക്കുകൂട്ടുന്നത്. പരാതിക്കാരെ കബളിപ്പിക്കാന് മോന്സന് തയ്യാറാക്കിയ വ്യാജരേഖയില് കടലാസ് കമ്ബനിയായ കലിംഗ കല്യാണിന്്റെ പേര് പരാമര്ശിച്ചിരുന്നു. ലണ്ടനില് നിന്ന് കലിംഗ കല്യാണ് ഫൗണ്ടേഷന്റെ അക്കൗണ്ടില് പണം വന്നുവെന്നായിരുന്നു വ്യാജ രേഖ. ഈ സാഹചര്യത്തിലാല് കൂടിയാണ് കമ്ബനിയുടെ തലപ്പത്തുള്ളവരെ ക്രൈംബ്രാഞ്ച് ചോദ്യം ചെയ്യാന് ഒരുങ്ങുന്നത്.The post പുരാവസ്തു തട്ടിപ്പ്: മോന്സന് പങ്കാളിത്തമുള്ള കമ്ബനികള് കേന്ദ്രീകരിച്ച് അന്വേഷണം നടത്തും first appeared on MalayalamExpressOnline.